स्वास्थ्य सचिव ने निधि खरे ने सफल कॉर्निया ट्रांसप्लांट पर खुशी जाहिर करते हुए कहा कि यह रिम्स के लिए गर्व का विषय है, कि हमने सफलतापूर्वक कॉर्निया का ट्रांसप्लांट किया है. वहीं उन्होंने कहा कि कॉर्निया ट्रांसप्लांट से ज्यादा लोगों की आंखे ठीक करने का लक्ष्य होना चाहिए. उन्होंने कहा कि साल में 250 मरीजों का कॉर्निया ट्रांसप्लांट करने का लक्ष्य होना चाहिए. साथ ही उन्होंने कहा कि ट्रांसप्लांट विधि के रजिस्ट्रेशन को ऑनलाइन किया जाए. ताकि लोगों को सहूलियत हो. उन्होंने कहा कि इसके लिए लोगों को भी जागरुक होना होगा. ताकि, अधिक से अधिक लोग इससे निजात पा सकें और इस रंगबिरंगी दुनिया को अपनी आंखों से देख सकें. इसमें नेत्रदान करने के लिए भी लोगों को आगे आना होगा. तभी किसी का जीवन रंगीन हो सकेगा.